มะกันสุดระทึก ขโมยบินโดยสาร (คลิป)
ช่างเทคนิควัย 29 อลาสกาแอร์ไลน์ เจอเอฟ 15 ประกบ โหม่งพสุธาสยอง,หนุ่มช่างเทคนิคประจำสายการบิน อลาสกา แอร์ไลน์ อ้างหัวใจสลาย ก่อเหตุสะท้านเมืองลอบขโมยเครื่องบิน พาณิชย์แบบ 2 เครื่องยนต์ บินเดี่ยวจากสนามบินซีแอตเติล-ทาโคมา รัฐวอชิงตัน โดยทางการสหรัฐฯส่งเครื่องบินขับไล่เอฟ 15s ขึ้นบินประกบทันควัน แต่แค่ชั่วโมงเดียวเครื่องบินก็พุ่งโหม่งโลกบนเกาะคีทรอน โชคดีไม่มีชาวบ้านได้รับบาดเจ็บ นายอำเภอคาดเป็นการฆ่าตัวตาย,ชมคลิป,สำนักข่าวต่างประเทศรายงานเมื่อวันเสาร์ที่ 11 ส.ค. เกิดเหตุคนร้าย,ขโมยเครื่องบิน,โดยสาร บอมบาร์ดิเอร์ รุ่น Q 400 ขนาด 2 เครื่องยนต์ ของสายการบินฮอริซัน แอร์ สายการบินในเครืออลาสกา แอร์ไลน์ โดยหัวขโมยเครื่องบินเป็นพนักงานฝ่ายช่างเทคนิคของสายการบินอลาสกา แอร์ไลน์ ทำหน้าที่ช่วยนำเครื่องบินเข้าออกจากโรงจอด และรับผิดชอบงานละลายน้ำแข็งบนลำตัวเครื่องบินชายคนดังกล่าวขับเครื่องบินทะยานขึ้นจากสนามบินซีแอตเติล-ทาโคมา ในรัฐวอชิงตัน ทางตะวันตกเฉียงเหนือของสหรัฐฯ เมื่อช่วงค่ำวันศุกร์ 10 ส.ค.ตามเวลาท้องถิ่น,ภายหลังเครื่องบินโดยสารลำดังกล่าวทะยานขึ้นฟ้าได้ไม่นาน ทางการสหรัฐฯส่งเครื่องบินขับไล่รุ่นเอฟ-15s จำนวน 2 ลำ ขึ้นบินจากฐานทัพเมืองพอร์ตแลนด์ รัฐโอเรกอน บินประกบเครื่องบินลำดังกล่าว เพื่อกดดันให้เครื่องบินบินออกนอกเส้นทางเขตอันตราย ขณะเดียวกัน เจ้าหน้าที่ศูนย์ควบคุมการจราจรทางอากาศก็พยายามพูดคุยติดต่อกับหัวขโมยเครื่องบิน จนทราบชื่อชายคนดังกล่าวคือ ริช พนักงานฝ่ายเทคนิค อายุ 29 ปี เป็นคนในรัฐวอชิงตัน อ้างเรียนรู้การขับเครื่องบินมาแบบครูพักลักจำจากการเล่นเกมคอมพิวเตอร์ และก่อเหตุขโมยเครื่องบินเพียงลำพัง โดยนายริชแจ้งกับเจ้าหน้าที่ฝ่ายควบคุมการบินว่า เขาเป็นชายหัวใจสลาย ทั้งแสดงความวิตกกังวลถึงปริมาณเชื้อเพลิงเครื่องบินจะบินได้ไกลเพียงใด,กระทั่งอีกราว 1 ชั่วโมงต่อมา มีรายงานว่าเครื่องบินลำดังกล่าวได้พุ่งตกลงบนเกาะคีทรอน นอกชายฝั่งรัฐวอชิงตัน ที่มีประชาชนอาศัยอยู่ไม่มาก โดยเครื่องบินตกลงกลางพื้นที่ป่าหนาแน่นและเกิดระเบิด ไฟลุกไหม้ แสงไฟจากการระเบิดเห็นได้ในระยะ ไกล เจ้าหน้าที่คาดว่าคนบนเครื่องบินอาจเสียชีวิตแล้ว และโชคดีไม่มีคนบนภาคพื้นดินได้รับอันตรายจากเหตุเครื่องบินตก โดยจุดที่เครื่องตกอยู่ห่างสนามบินซีแอตเติลไปทางตะวันตกเฉียงใต้ราว 40 กม.,ต่อมา นายเอ็ด โทรเลอร์ นายอำเภอเมืองเพียซ พื้นที่เกิดเหตุเครื่องบินตก แถลงผ่านทวิตเตอร์ ระบุเหตุร้ายครั้งนี้ไม่ใช่ก่อการร้าย คนร้ายลงมือเพียงลำพัง เครื่องบินลำดังกล่าวไม่มีผู้โดยสารอื่นนอกจากคนร้าย ทั้งนี้ เชื่อว่าคนร้ายต้องการฆ่าตัวตาย อย่างไรก็ตาม เจ้าหน้าที่ท้องถิ่นอยู่ระหว่างบูรณาการกับเจ้าหน้าที่ดับเพลิงและเจ้าหน้าที่สอบสวนกลาง รวมถึงเจ้าหน้าที่จากสำนักงานด้านความปลอดภัยด้านขนส่งแห่งชาติ เร่งสอบสวนรายละเอียดของเหตุครั้งนี้,ข่าวแจ้งว่า ช่วงเกิดเหตุการณ์ระทึกขวัญ มีผู้อยู่ในพื้นที่ใกล้เคียงส่วนหนึ่งได้ใช้โทรศัพท์มือถือบันทึกภาพเอาไว้ได้ โดยนายจอห์น วาดรอน ระบุเขาเห็นเครื่องบินขับไล่ 2 ลำ บินประกบเครื่องบินโดยสารลำหนึ่ง จากนั้นเครื่องบินโดยสารก็บินม้วนตัวกลางอากาศและพุ่งลงต่ำใกล้ระดับผิวน้ำทะเลแค่ 30.5 เมตร ก่อนที่เครื่องบินจะพุ่งตกลงบนเกาะคีทรอน ทีแรกตนคิดว่าเป็นการฝึกซ้อมบิน แต่ดูจากลักษณะการบินตนก็ต้องวิ่งหาที่หลบภัยเอาไว้ก่อน,สำหรับเครื่องบินบอมบาร์ดิเอร์ รุ่น Q400 ถูกออกแบบสำหรับเที่ยวบินโดยสารระยะใกล้ สามารถบรรทุกผู้โดยสารได้ราว 76 คน ขึ้นอยู่กับวัตถุประสงค์การใช้งาน
หนุ่มช่างเทคนิคประจำสายการบิน อลาสกา แอร์ไลน์ อ้างหัวใจสลาย ก่อเหตุสะท้านเมืองลอบขโมยเครื่องบิน พาณิชย์ 
ขโมยเครื่องบิน,เอฟ 15,อะแลสกา แอร์ไลน์ส,ซีแอตเติล,ข่าวหน้า1,ข่าวทั่วไป